FINNOMENA Market Alert: ตลาดหุ้นญี่ปุ่นบวกกว่า 2.67% นำหุ้นเอเชียบวกรับข่าวผลประกอบการสหรัฐฯ ดีกว่าคาด - FINNOMENA
วันนี้ (20 ก.ค.) ดัชนี Nikkei 225 ปรับตัวขึ้นมาปิดตลาด 2.67% เช่นเดียวกับดัชนี TOPIX ที่ปิดบวก 2.29% รับข่าวผลประกอบการสหรัฐฯ ดีกว่าคาดการณ์ ลดความกังวลเศรษฐกิจถดถอย
20 ก.ค. 2565

วันนี้ (20 ก.ค.) ดัชนี Nikkei 225 ปรับตัวขึ้นมาปิดตลาด 2.67% เช่นเดียวกับดัชนี TOPIX ที่ปิดบวก 2.29% รับข่าวผลประกอบการสหรัฐฯ ดีกว่าคาดการณ์ ลดความกังวลเศรษฐกิจถดถอย โดยเมื่อคืนที่ผ่านมา Netflix เปิดเผยผลประกอบการไตรมาส 2 ยอด subscriber ลดลงเพียง 970,000 ราย ดีกว่าคาดว่าจะลดลงถึง 2 ล้านราย โดย Netflix คาดว่าไตรมาส 3 จะมียอด subscriber เพิ่มขึ้น 1 ล้านราย นอกจากนี้ยังมีรายงานข่าวว่าญี่ปุ่นและซาอุดิอาระเบียได้ประกาศความร่วมมือเพื่อรักษาเสถียรภาพตลาดน้ำมัน ด้านธนาคารากลางจีนคงอัตราดอกเบี้ย LPR อายุ 1 ปี ไว้ที่ 3.7% และอายุ 5 ปี ไว้ที่ 4.45% จากปัจจัยที่กล่าวมาข้างต้นส่งให้ตลาดหุ้นเอเชียปรับตัวขึ้นมาในแดนบวก ดังนี้
➢ ดัชนี Hang Seng ปรับตัวขึ้น 1.48%
➢ ดัชนี CSI 300 ปรับตัวขึ้น 0.34%
➢ ดัชนี KOSPI ปรับตัวขึ้น 0.67%
➢ ดัชนี SET ปรับตัวขึ้น 0.67%
➢ ดัชนี VN30 ปรับตัวขึ้น 1.03%
FINNOMENA Investment Team มองว่า Valuation อยู่ในระดับที่ถูกเมื่อเทียบกับอดีต มีแรงกดดันด้านอัตราเงินเฟ้อต่ำ หนุนให้นโยบายการเงินช่วยให้เงินเยนอ่อนค่า ส่งผลดีต่อการส่งออก อย่างไรก็ตามหากเศรษฐกิจทั่วโลกชะลอลง แม้เงินเยนจะอ่อนค่า แต่ในแง่ปริมาณการส่งออกอาจชะลอ ลดผลเชิงบวกลงมา ทำให้ตลาดหุ้นญี่ปุ่นยังมีความน่าสนใจต่ำ
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
ตลาดหุ้นเอเชีย
แชร์บทความ: